*A red letter c on a black background

Description automatically generated*ข่าวประชาสัมพันธ์

**เอสซีจี คว้ารางวัลนวัตกรรมแห่งชาติ ด้านองค์กรนวัตกรรม ประจำปี 2567   
สร้าง “คน” ดันนวัตกรรมกรีนสร้างรายได้ ชูสมาร์ทโซลูชันตอบโจทย์   
เร่งเปลี่ยนไทยสู่สังคมคาร์บอนต่ำ ตามแนวทาง Inclusive Green Growth**

เอสซีจี โดย**นายปรเมศวร์ นิสากรเสน ผู้ช่วยผู้จัดการใหญ่ – การบริหารกลาง เอสซีจี** (ที่ 3 จากซ้าย)   
**นายนิวัฒน์ อธิวัฒนานนท์ ผู้อำนวยการสำนักงาน Polymers Technology and Product Development บริษัท   
เอสซีจี เคมิคอลส์ หรือ SCGC** (ที่ 2 จากซ้าย) **และนายอดิศักดิ์ วรคุณพินิจ ผู้อำนวยการ Innovation and Product Development Center บริษัทเอสซีจี แพคเกจจิ้ง จำกัด (มหาชน) หรือ SCGP** (ซ้าย) ร่วมรับรางวัล นวัตกรรมแห่งชาติ ด้านองค์กรนวัตกรรม ประจำปี 2567โดยมี **ดร.กริชผกา บุญเฟื่อง ผู้อำนวยการสำนักงานนวัตกรรมแห่งชาติ (องค์การมหาชน)** เป็นผู้มอบโล่รางวัลฯ ซึ่งจัดโดยสำนักงานนวัตกรรมแห่งชาติ (องค์การมหาชน) หรือ NIA โดยมอบให้แก่องค์กรที่มีการบริหารจัดการโดยใช้ความรู้ เทคโนโลยี และความคิดสร้างสรรค์มาประยุกต์ใช้เพื่อให้เกิดการสร้างคุณค่าและการเติบโตอย่างยั่งยืนแก่องค์กร ตั้งแต่ระดับยุทธศาสตร์ กระบวนการไปจนถึงระดับโครงสร้าง ตามกรอบแนวทางการพัฒนาศักยภาพ นวัตกรรมองค์กร (Innovation Organization Model: IOM) ที่สำนักงานนวัตกรรมแห่งชาติได้มีการพัฒนาขึ้นในปี 2562 และนำมาใช้ประกอบพิจารณารางวัล เป็นต้นมา

รางวัลเกียรติคุณดังกล่าวฯ เป็นความภาคภูมิใจอย่างยิ่งของพวกเราชาวเอสซีจี ที่มุ่งมั่นทุ่มเทตามภารกิจ มุ่งสร้างธุรกิจให้เติบโต พร้อมร่วมสร้างสังคมคาร์บอนต่ำ ตามแนวคิด Passion for Inclusive Green Growthพร้อมเดินหน้าพัฒนา **“นวัตกรรมกรีน”** ในทุกธุรกิจ เพื่อลดการปล่อยก๊าซคาร์บอนไดออกไซด์ และมุ่งสู่ Net Zero ภายในปี 2050 อาทิ **ปูนคาร์บอนต่ำ เจเนอเรชัน 2** ซึ่งลดคาร์บอนไดออกไซด์ได้ร้อยละ 15-20 **สมาร์ทโซลูชัน ยกระดับการ  
อยู่อาศัย** ร่วมสร้างสังคมคาร์บอนต่ำ และช่วยประหยัดพลังงาน เช่น ระบบบำบัดอากาศเสีย Air Scrubber โซลูชันพลังงานสะอาด ‘Solar Hybrid Solutions’ **นวัตกรรมพลาสติกรักษ์โลก SCGC GREEN POLYMERTM** สู่ตลาด  
สีเขียวที่มีความต้องการมาก อาทิ กลุ่มสินค้าอุปโภคบริโภคในชีวิตประจำวัน ตอบรับเทรนด์รักษ์โลก และ**บรรจุภัณฑ์อาหารปลอดภัย Fest และเส้นใยนาโนเซลลูโลสสำหรับกระดาษบรรจุภัณฑ์** รวมทั้ง มุ่งพัฒนาศักยภาพแก่บุคลากร ด้วยการยกระดับ และฝึกฝนทักษะใหม่ ๆ (Upskill and Reskill) เพื่อให้สามารถปรับตัวให้ทันต่อสถานการณ์ที่เปลี่ยนไป ทั้งยังเปิดโอกาสให้คนที่มีความมุ่งมั่นตั้งใจและมีศักยภาพเพื่อเข้ามาร่วมสร้างสรรค์ นวัตกรรม สินค้า และโซลูชัน เพื่อตอบโจทย์ความต้องการที่หลากหลาย พร้อมเดินหน้าสู่ **“องค์กรแห่งโอกาส” (Organization of possibilities)** และร่วมเป็นส่วนหนึ่งที่สร้างการเปลี่ยนแปลงขององค์กร และเป็นโอกาสของคนที่มีไอเดียหรือสนใจสร้างสรรค์นวัตกรรม เพื่อร่วมเป็นส่วนหนึ่งในการแก้วิกฤตโลกเดือด โดยการเปิด **โอกาสเปลี่ยนไอเดียเป็นนวัตกรรม** เปลี่ยนแพสชันให้เป็นจริงผ่านโครงการและกิจกรรมต่างๆ เช่น พัฒนาสตาร์ทอัพสตูดิโอ ในโครงการ ZERO TO ONE เป็นต้น